OzLabs/hebrew-wiki-articles huggingface dataset:
BadComedian

BadComedian (שם אמיתי יבגני ולדימירוביץ' באז'נוב; נולד ב-24 במאי 1991) הוא אישיות יוטיוב ומבקר קולנוע רוסי.<ref name="autogenerated2"></ref> BadComedian הוא הכינוי של יבגני, כמו גם שמו של ערוץ היוטיוב שלו.

BadComedian עורך ביקורות על סרטי רוסיים (ולעיתים גם אמריקאיים, הודים ואוקראינים). הביקורת הראשונה שלו הועלתה ב-24 במרץ 2011. לפעמים הוא מעלה ביקורות חיוביות בערוץ נפרד שנקרא EvgenComedian. הוא נהג לשתף פעולה עם CarambaTV. יבגני מבקר לא פעם סרטי קומדיה בבימויו של זורה קריז'ובניקוב ויצאו על ידי חברת Enjoy Movies וסרטי פעולה שיצר אלכסנדר נבסקי. בשנים 2015–2017 יצאה סדרת האינטרנט BadTrip, בה יבגני באז'נוב מסתובב במקומות שונים בארצות הברית הקשורים לסרטים מפורסמים וסדרות טלוויזיה.<ref></ref><ref name="autogenerated3"></ref> הכינוי "BadComedian" נגזר משמו של הקומיקאי, דמות מתוך ספר הקומיקס והסרט "השומרים" ואילו "Bad" מרמז שהוא עצמו חושב על הביקורות שלו כסרקסטיות ולא כהומוריסטיות.

Eurosport, RBK ו-Elle כינו את BadComedian מבקר הקולנוע הראשי של יוטיוב ברוסית.<ref></ref><ref name="rbc2018"></ref>

== ביוגרפיה ==
יבגני נולד ב-24 במאי 1991 בסטרליטמאק, רפובליקת בשקורטוסטן. בגיל 12 הוא עבר לדדובסק עם הוריו. כיום הוא מתגורר בנחאבינו, במחוז מוסקבה.

בשנת 2013 סיימה יבגני את אוניברסיטת סחר וכלכלה רוסית הממלכתית, הפקולטה למסחר ושיווק. נושא עבודת הגמר שלו היה "סרטונים ויראליים".

בשנים 2013–2014 וב-2017 הוא ערך סיבוב הופעות סטנד-אפ. במקביל הוא אירח מופע העוסק בסטנד-אפ בשם "ProStandUp", שפורסם באתר CarambaTV. הוא הופיע בהופעת קמע בסרט משנת 2016 "יום שישי" ובסרט "הארדקור הנרי".

בשנת 2014 אירח את תוכנית טלוויזיה "גיבורי האינטרנט" בערוץ הטלוויזיה הרוסי "פלפל" יחד עם מקסים גולופולוסוב ואיוואן מקרביץ'. הוא עבד במשך שנה כעורך בתוכנית החדשות וסטי בערוץ הטלוויזיה רוסיה-24.<ref></ref>

באז'נוב הודה שבמאי הקולנוע האהובים עליו הם יורי ביקוב, ויקטור שמירוב, רומן קרימוב ויבגני שליאקין.<ref></ref><ref></ref>

== פילמוגרפיה ==
=== קולנוע ===
{| class="wikitable"
! שנה
! שם
! תפקיד
|-
| 2015
| הארדקור הנרי
| אחד הסייבורגים, הופעת קמע
|-
|2016
| יום שישי
| הופעת קמע
|-
|}

== קישורים חיצוניים ==

* 

* [https://www.youtube.com/watch?v=bag-O-KrswA BadComedian - על בונדרצ'וק, סשה גריי ועשרת הסרטים הרוסיים הטובים ביותר / ראיון גדול]

== הערות שוליים ==

קטגוריה:מנחי טלוויזיה רוסים
קטגוריה:מדבבים רוסים
קטגוריה:קומיקאים רוסים
קטגוריה:מבקרי קולנוע
קטגוריה:יוטיוברים רוסים
קטגוריה:רוסים שנולדו ב-1991
חריסטיאן קירובסקי

חריסטיאן קירובסקי (במקדונית: Христијан Кировски; נולד ב-12 באוקטובר 1985) הוא כדורגלן מקדוני, המשחק בעמדת החלוץ בסקופיה.

==קריירה==
קירובסקי התחיל את הקריירה שלו במחלקת הנוער של וארדאר סקופיה, ובגיל 16 ערך את הופעת הבכורה שלו בקבוצה הבוגרת. שנה לאחר מכן, חתם ב-OFK בלגרד בה שיחק שלוש עונות וחצי, כאשר בינואר הושאל למטאלורג זפוריז'יה מליגת העל האוקראינית עד לסיום העונה, אז חזר לבלגרד.

בינואר חזר למקדוניה וחתם במקדוניה ג'ורג' פטרוב, בה כבש 4 שערים ב-11 משחקים ובנוסף זכה עם הקבוצה בגביע. בקיץ חתם באתניקוס אחנס מליגת העל הקפריסאית. בינואר חזר לווארדאר סקופיה. ביוני חתם ביריבה העירוני, רבוטניצ'קי, במדיה זכה בדאבל.

בינואר הצטרף לוואסלוי מליגת העל הרומנית. בקיץ חזר לליגה המקדונית בפעם הרביעית, הפעם לקבוצת סקופיה, במדיה רשם את עונת השיא שלו עם 20 שערים ב-29 הופעות בליגה, והפך למלך שערי הליגה בעונת .

בקיץ חזר לקפריסין וחתם באפולון לימסול. בקיץ חתם בהפועל רמת השרון מליגת העל. לאחר פרוץ מבצע עמוד ענן החליט לעזוב את רמת השרון.

בינואר חתם באירקליס סלוניקי מליגת העל היוונית. בהמשך הקריירה שלו, שיחק בצסק"א סופיה, בלחטוב, שקנדיה, פראצ'ואפ, צ'יאנג מאי, ואף חזר לקדנציה שנייה ברבוטניצ'קי ובסקופיה.

בקיץ חתם בסטרוגה.

בקיץ חתם בגוסטיבר.

ב-18 בינואר 2021 חתם בסקופיה מהליגה המקדונית השנייה.

לזכותו של קירובסקי שתי הופעות בנבחרת מקדוניה, אותן ערך במשחקי ידידות ששוחקו בשנת .

==קישורים חיצוניים==

==הערות שוליים==

קטגוריה:כדורגלנים מקדונים
קטגוריה:חלוצי כדורגל מקדונים
קטגוריה:סקופיה: כדורגלנים
קטגוריה:כדורגלני וארדאר סקופיה
קטגוריה:כדורגלני OFK בלגרד
קטגוריה:כדורגלני מטאלורג זפוריז'יה
קטגוריה:כדורגלני אתניקוס אחנס
קטגוריה:כדורגלני רבוטניצ'קי
קטגוריה:כדורגלני ואסלוי
קטגוריה:כדורגלני אפולון לימסול
קטגוריה:כדורגלני הפועל רמת השרון
קטגוריה:כדורגלני אירקליס סלוניקי
קטגוריה:כדורגלני צסק"א סופיה
קטגוריה:כדורגלני בלחטוב
קטגוריה:כדורגלני שקנדייה
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:מקדונים שנולדו ב-1985
תרודאנת

תרודאנת (נכתבת גם: תארודאנת, תרודאנט, תרודנט. בערבית: تارودانت; בברברית: ⵜⴰⵔⵓⴷⴰⵏⵜ; באנגלית: Taroudant), היא העיר המרכזית בעמק הסוס שבדרום מרוקו. היא ממוקמת מזרחית לאגאדיר בדרך ורזאזאת ומערבית למדבר סהרה ומדרום למרקש. העיירה ידועה בכינוי ה"סבתא של מרקש", מפני שהיא דומה למרקש אך קטנה יותר, ושלא כמו מרקש, כמעט כל העיר תרודאנת מוקפת חומה. במאה ה-16 השתמשה השושלת הסעדית בתרודאנת כבירתה, לפני שהעבירה את מושבה המלכותי למרקש.
תרודאנת ידועה במלאכות המקומיות שלה, הכוללות תכשיטים ושטיחים.

== היסטוריה ==
העיירה נכבשה על ידי המורביטון בשנת 1056.
אירוע קשה היה טבח אוכלוסייתה על ידי מולאי איסמעיל בשנת 1687. בהובלת העלווים התנגדה העיר לשליטה מלכותית. אזרחים כרתו ברית עם אחמד בן מחרז, אחיינו המתנגד של מולאי איסמעיל.
כיום העיר היא עיירת שוק (מסחר) ראויה לציון, ויש בה שווקים ליד כל אחת משתי הכיכרות המרכזיות שלה, "אסרג" ו"טלמוקלט". יש גם שוק שבועי מחוץ לחומות העיר, בסמוך לרובע האוניברסיטאות העתידי.
אורכם של חומות העיר כמעט 6 ק"מ. הן מכילות מבצרים ובהן תשעה שערים שעדיין נמצאים בשימוש. מחוץ לחומה ישנו מפעל בורסקאות קטן לעיבוד עורות, העוסק בעיקר בייצור ציוד עבור רכיבה על גמלים, כגון: סנדלי עור גמלים, תיקי עור וחגורות ייעודיות.
בשוק הברברי, המכונה ג'נאן אל-ג'אמי, נמכרים גם תבלינים ופירות יבשים, אך בעיקר בגדים ומוצרי בית. לעומתו השוק הערבי מתמחה בעבודות יד כמו: טרקוטה, ברזל יצוק, כלי חרס, פליז ונחושת, עור, שטיחים ותכשיטים.

== יהודי תרודאנת ==
ראשית התיישבות היהודים בחבל הסוס הייתה לפני מאות שנים. רבי יעקב משה טולידאנו לומד מדברי מר זוטרא, בתלמוד בסנהדרין צז א, שדעתו כי עשרת השבטים האבודים גלו לאזור הסוס.
בשנת ה'שי"ח (1556) כבשו הטורקים את האזור והתעללו ביהודים בשל תמיכתם במושל המרוקאי.
בשנת ה'שנ"ח (1598)פקדו את תרודאנת רעב ומגפה שגרמו ליהודי העיר לגלות אל העיר אקקא.
בשנת ה'ש"ע (1610) גלו מיהודי העיר אל העיר תמגראת. בין הגולים היה רבי יעקב איפרגאן, תלמידו של רבי משה בן מימון אלבאז, מחבר הספר "היכל הקודש", שהיה אף הוא מחכמי העיר במאה ה-16 וסביבו התאספו חכמים ויוצרים מקובלים.

==לקריאה נוספת==
* יעקב משה טולידאנו נר המערב עמ': 2, 94 - 95, 107, ירושלים תרע"א
* אורי חנניה אלנקווה "חבל הסוס והעיר תרודאנת" ו"מבוא" - היכל הקודש, ירושלים תשס"ה

==קישורים חיצוניים==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרוקו: ערים
קטגוריה:קהילות יהודיות במרוקו
טויוטה אטיוס

טויוטה אטיוס (ביפנית: トヨタ・エティオス, באנגלית: Toyota Etios) היא מכונית סופרמיני, מתוצרת יצרנית הרכב היפנית טויוטה אשר יוצרה בהודו ואינדונזיה ומיוצרת בברזיל.

בין נובמבר 2010 – אפריל 2020 יוצר בהודו (דגם "סדאן"), מיוני 2011 – אפריל 2020 יוצר בהודו (דגם הצ'בק), ממרץ 2013 – אוקטובר 2017 יוצרה באינדונזיה, ומספטמבר 2012 מיוצרת בברזיל.

==תצורות==
* 4 דלתות - סדאן.
* 5 דלתות - האצ'בק (קרויה "Valco" באינדונזיה, קרויה "Liva" בהודו).

=="טויוטה אטיוס"==

* 5 נוסעים.
* מנוע קדמי.
* סוגי מנוע: מנועי בנזין, מנוע דיזל.
* סוג הנעה: הנעה קדמית 4x2.
* קיבולת מכל דלק - 45 ליטר.
* צמיגים: 175/65 R 14.

==גלריה==
<gallery mode="packed" heights="80">
קובץ: Toyota Etios Valco aka Etios Liva (front).JPG| "טויוטה אטיוס" האצ'בק
קובץ:Etios valco rear fvr.jpg | "טויוטה אטיוס" דגם "valco"
קובץ:Etios valco front fvr.jpg | "טויוטה אטיוס" דגם "valco"
קובץ:Toyota Etios 1.5 XLS 2015.jpg | "טויוטה אטיוס" סדאן, דגם "1.5 XLS", שנת 2015
קובץ:Toyota Etios 1.5 XS Sedan 2015.jpg | "טויוטה אטיוס" סדאן, דגם "1.5 XS", שנת 2015
קובץ:Toyota Etios (5989331111).jpg | "טויוטה אטיוס" סדאן
קובץ: Toyota Etios saloon, Jakarta.jpg| "טויוטה אטיוס", 4 דלתות סדאן - מונית ב-ג'קרטה, אינדונזיה
קובץ: TABcab.JPG| "טויוטה אטיוס" - מונית במומבאי, הודו
</gallery>

<gallery mode="packed" heights="120">
קובץ:PatrulleroPoliciaLocalMDP.jpg | "טויוטה אטיוס" - ניידת משטרה ב-ארגנטינה בעיר "Mar del Plata" 
קובץ: South African Police Toyota Etios (24900114024).jpg| "טויוטה אטיוס" - ניידת משטרה בדרום אפריקה
קובץ:South African Police Toyota Etios patrol car (15437472368).jpg | "טויוטה אטיוס" - ניידת משטרה בשרות משטרת "South African Police Service" בדרום אפריקה
קובץ:Viatura porto barreiro policia militar.jpg | "טויוטה אטיוס" - ניידת משטרה צבאית ב-"Porto Barreiro" בברזיל
</gallery>

==ראו גם==
* טויוטה
* טויוטה קורונה EXiV

==קישורים חיצוניים==

* 
* 
* 
* 

==הערות שוליים==

קטגוריה:מכוניות סופרמיני
קטגוריה:מוניות
קטגוריה:דגמי מכוניות שהושקו ב-2010
אטיוס
קטגוריה:כלי רכב יפניים
קטגוריה:כלי רכב המיוצרים באינדונזיה
קטגוריה:כלי רכב המורכבים בברזיל
קטגוריה:כלי רכב המיוצרים בהודו
Prayer in C

"Prayer in C" הוא שיר של צמד הפופ העממי הצרפתי לילי ווד אנד דה פריק, שיצא במקור באלבומו, Invincible Friends, בשנת 2010.

בשנת 2014, הדיג'יי ומפיק התקליטים הגרמני רובין שולץ יצר רמיקס המחדש את השיר, והוא יצא מחדש ביוני 2014. הוא השתמש בשיר המקורי, ופרסם לראשונה את הרמיקס שלו להורדה בחינם, למורת רוחם של בעלי זכויות היוצרים, וואגרם מיוזיק. הרמיקס של שולץ עמד בראש המצעדים באוסטריה, גרמניה, שווייץ, לוקסמבורג, צרפת, הולנד, בלגיה (הן בפלנדריה דוברת ההולנדית והן בוולוניה דוברת הצרפתית), יוון, איטליה, הונגריה, צ'כיה, סלובקיה, פולין, דנמרק פינלנד, מקסיקו, נורווגיה, שוודיה, פורטוגל, ספרד, אירלנד ובריטניה. השיר הגיע גם לעשירייה המובילה באוסטרליה ובניו זילנד והגיע לטופ 40 במצעדים בקנדה ובארצות הברית. בספטמבר 2014 ביצע קייזה גרסת כיסוי לשיר בלייב לאונג' של רדיו BBC 1.

== רקע ==
השיר נכתב בקצב של 120 פעימות לדקה. אף על פי שמו, "C" (דו), השיר מוקלט למעשה במפתח של Am, סולם המינור המקביל ל-C. הועלתה ההשערה ש-"C" מרמז על ישו, מפני שזוהי האות הראשונה בכינוי Christ, ומפני שהשיר עוסק בתפילה.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|פלטינה 2×
|1,200,000<small></small>
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

== הערות שוליים ==

קטגוריה:שירי 2010
קטגוריה:סינגלים מ-2014
קטגוריה:שירי רובין שולץ
קטגוריה:שירים באנגלית
קטגוריה:שירי מחאה
קטגוריה:שירים ביקורתיים על הדת
קטגוריה:שירים נגד מלחמה
קטגוריה:שירים נגד שנאת זרים וגזענות
קטגוריה:שירים על בגידה: מעילה באמון
קטגוריה:שירים על חסרי בית
קטגוריה:שירים על עוני
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום בגרמניה
יחסי ונצואלה – קוריאה הצפונית

יחסי ונצואלה-קוריאה הצפונית הם היחסים שבין רפובליקת ונצואלה לקוריאה הצפונית. ונצואלה היא אחת מחמש המדינות היחידות באמריקה הלטינית המקיימות קשרי חוץ עם קוריאה הצפונית.

== היסטוריה ==
עד שנת 1974 הכירה ונצואלה אך ורק בדרום קוריאה כנציגה המדינית של חצי האי הקוריאני. משנת 1974 הכריזה ונצואלה רשמית על הכרה בצפון קוריאה כמדינה עצמאית, ובכך הפכה עצמה לאחת מחמש המדינות היחידות באמריקה הלטינית המכירות בצפון קוריאה כמדינה.

בשנות ה-90, בעקבות משבר כלכלי קשה ותקציב זעום שקיבלה ממשלת צפון קוריאה, נאלצה הממשלה לסגור כ־30% משגרירויותיה ברחבי העולם, כולל שגרירות צפון קוריאה בוונצואלה. המהלך פגע מעט ביחסים בין שתי המדינות, אך מתן העזרה הכלכלית לצפון קוריאה מוונצואלה נותר כשהיה.

בספטמבר 2007 ביקר המחוקק יאנג היונג-סופ הצפון-קוריאני בוונצואלה ואמר ששתי המדינות צריכות לעמוד יחד כנגד "הסחיטה והאיומים האמריקנים"<ref name=":0"></ref>.

ביולי 2008 שקל נשיא ונצואלה, הוגו צ'אווס, לקיים פגישה עם המנהיג העליון של קוריאה הצפונית, קים איל-סונג, ואף הודיע בכלי התקשורת על הפגישה המיוחלת שתיערך ככל הנראה בפיונגיאנג, בירת קוריאה הצפונית. לבסוף הפגישה התבטלה מחשש לחייו של הנשיא<ref name=":0" />.

בספטמבר 2013 הכריז הנשיא מדורו כי שלושה דיפלומטים אמריקאים היו אחראים לקשירת קשר והפלתו מהשלטון, כאשר ההכרזה קיבלה תמיכה רבה ממשטרו של קים ג'ונג איל. שגריר צפון קוריאה בוונצואלה, ג'ון יונג ג'ין, בירך את נשיא ונצואלה על כך שנקט בפעולה זו, ואף הגיב כי יש לדחות את "מדיניות ההתערבות שמפעילים השגרירים האמריקאים במדינות זרות". יונג ג'ין שב והזהיר כי אם ממשלת ארצות הברית תעז להיכנס למתקפה צבאית על ונצואלה, צפון קוריאה תיחלץ לעזרתה. בהמשך להצהרות הללו הוקמה קרן משותפת בשם "קרן הידידות של ונצואלה והרפובליקה הדמוקרטית של קוריאה הצפונית"<ref name=":1"></ref>.

באוקטובר 2013 ביקר בוונצואלה שגריר צפון קוריאה, ג'ון יונג ג'ין, המייצג את צפון קוריאה כשגריר שאינו תושב במספר מדינות. במהלך ביקורו נפגש יונג ג'ין עם בכירים באספה הלאומית, בהם יולי ג'אבור וחוליו צ'אבז מהמפלגה הקומוניסטית של ונצואלה (PCV) והמפלגה הסוציאליסטית המאוחדת של ונצואלה (PSUV) בהתאמה. השגריר יונג ג'ין ניצל גם הוא את ההזדמנות להביע את תמיכתו בנשיא ניקולאס מדורו, כאשר שהה בכנס יחסי חוץ בקראקס<ref name=":1" />.

ב־20 ביוני 2014 משרד החוץ של ונצואלה ביקש כי צפון קוריאה תפתח מחדש את שגרירותה במדינה. שגרירות צפון קוריאה נפתחה מחדש שנה לאחר מכן בשכונת לה מרצדס, קראקס. שר החוץ הוונצואליאני ויונג ג'ין חתמו באותו הזמן על הסכמת להקמת פסל ענק של מנהיגי המדינות בשתי הערים הבירות.

=== התפתחויות אחרונות ===
ב־30 בנובמבר 2018 ביקר נשיא האספה העממית העליונה קים יונג-נאם בוונצואלה כדי להיוועד עם הנשיא ניקולאס מדורו במסגרת הסיור של יונג-נאם במדינות אמריקה הלטינית, בהן קובה, מקסיקו וונצואלה. עיתון מפלגת הפועלים הקוריאנית דיווח כי קים יונג-נאם נפגש עם מדורו בארמון מיראפורס וחתם על הסכמים.

במהלך המחאה האנטי-שלטונית נגד מדורו בוונצואלה בשנת 2019, צפון קוריאה הייתה בין 22 המדינות שהכירו בניקולאס מדורו כנשיא ונצואלה. ממשלת צפון קוריאה אישרה כי ראי סונג-גיל, שגריר צפון קוריאה בוונצואלה המכהן, נפגש עם לורה סוארז, דיפלומט ונצואליאני המשמש כשגריר במדינות רבות באסיה ובמזרח התיכון. השגריר סונג-גיל הקוריאני הכריז כי על שתי המדינות "לחזק את הסולידריות ושיתוף הפעולה עם מדינות סוציאליסטיות בהתאם לאידאולוגיה של שלום ורצון טוב" והוסיף כי "יש לפתח יחסים עם כל המדינות המפגינות ידידות עימנו".

==קישורים חיצוניים==

== הערות שוליים ==
טויוטה סטאוט

טויוטה סטאוט (ביפנית: トヨタ・スタウト, באנגלית: Toyota Stout) הם מספר סדרות של טנדרים מתוצרת יצרנית הרכב היפנית טויוטה אשר יוצרה בין השנים 1954–1989 ביפן.

בנוסף לייצור ביפן, בין השנים 1960–1978 יוצרו דגמי "טויוטה סטאוט" בדרום אפריקה ובתאילנד.

==דורות "טויוטה סטאוט"==

* דגמי דור ראשון - יוצרו בין השנים 1960–1954, סדרה "RK", כושר העמסה: 1,250–1,330 ק"ג, בתצורות: קבינה קונבנציונלית - 3 נוסעים, קבינה כפולה - 6 נוסעים.
* דגמי דור שני - יוצרו בין השנים 1960–1978 ביפן, דרום אפריקה, תאילנד, דגמים: "RK40", "RK41", "RK43", "RK45", "RK47", "RK100, "RK101".
* דגמי דור שלישי - יוצרו בין השנים 1979–1989 בתצורה 2 דלתות, 3 נוסעים, דגמים: "RK110", "RK111", "YK110".

==גלריה==
<gallery mode="packed" heights="100">
קובץ:1964 Toyota Stout Pick-Up (27794101876).jpg | "טויוטה סטאוט" שנת 1964
קובץ:1965 Toyota Stout pickup (1143538379).jpg | "טויוטה סטאוט" שנת 1965
קובץ:1974 Toyota Stout (RK101) cab chassis (22773571469).jpg | "טויוטה סטאוט" שנת 1974
קובץ:Toyota Stout (9519664170).jpg | "טויוטה סטאוט" - מבט ללוח מחוונים
קובץ:Toyota Stout 1900 (1960-1978).JPG | "טויוטה סטאוט", דור שני
קובץ:Toyota Stout 1900 (1960-1978) (2).JPG | "טויוטה סטאוט", דור שני בתצורה קבינה כפולה
קובץ:Toyota-Stout2000.JPG | "טויוטה סטאוט"
קובץ:Toyota Stout RK41 light blue.jpg | "טויוטה סטאוט" דגם "RK41", דור שני
קובץ:Toyota truck1.jpg | "טויוטה סטאוט"
קובץ:Toyota Stout 1981.jpg | "טויוטה סטאוט" שנת 1981
</gallery>

==ראו גם==
* טויוטה
* טויוטה FA

==קישורים חיצוניים==

* 
* 

==הערות שוליים==

קטגוריה:טנדרים
קטגוריה:דגמי מכוניות שהושקו ב-1954
סטאוט
קטגוריה:כלי רכב יפניים
קטגוריה:כלי רכב המיוצרים בתאילנד
קטגוריה:כלי רכב המיוצרים בדרום אפריקה
דוד דנגור

דוד אלן עזרא דַנגוּר (באנגלית: David Alan Ezra Dangoor; נולד ב-1948) הוא איש עסקים ופילנתרופ יהודי-בריטי<ref name="Faith"></ref>. הפטרון של מרכז דנגור למונותאיזם אוניברסלי באוניברסיטת בר-אילן.

== ביוגרפיה ==
דנגור נולד בניו יורק ואת ילדותו העביר בבגדאד, בירת עיראק, למשפחה ידועה בקהילה היהודית בעיראק. אביו היה סר נעים דנגור<ref name="Oliver"></ref><ref name="Remember"></ref>, היה סוחר אמיד שהכניס את קוקה קולה לשוק העיראקי. אמו, רנה דנגור הייתה מלכת היופי הראשונה של עיראק. סבו, אליהו דנגור, היה המדפיס הגדול בעולם של ספרים בערבית והסבא רבא שלו היה חכם עזרא ראובן דנגור, רבה הראשי של בגדאד. בשנות השישים עזב עם הוריו ואחיו לממלכה המאוחדת<ref></ref>. הוא התחנך בפנימייה היהודית היוקרתית כרמל קולג' ואחר כך למד באונברסיטת אימפריאל קולג'. בהמשך עבד כאנליסט בחברת IBM.

כמו אביו, גם דוד עומד בראש קרן אקסילארך, קרן צדקה התומכת בבעיות הקשורות בחינוך ובריאות. בין המוסדות בהן תומכת הקרן נמנים אקדמיית וסטמינסטר, אימפריאל קולג' לונדון,<ref name="Imperial College London"></ref> תחרות עיצוב החלל הבריטית, האוניברסיטה הפתוחה, Age UK, UK Israel Tech Hub, מכון ויצמן למדע,<ref name="Weizmann Institute of Science"></ref> מרכז דת-עולם ע"ש סר נעים דנגור<ref></ref>, הפקולטה למדעי הרוח ומרכז דנגור לרפואה מותאמת אישית של אוניברסיטת בר-אילן.,<ref name="Centre for Personalized Medicine at Bar Ilan University"></ref> משכנות שאננים, שבוע הספר העברי. בשנת 2017 העניקה אוניברסיטת בר-אילן לדנגור תואר דוקטור לשם כבוד, תוך ציון "מאמציו הבלתי נלאים להמשך חינוך, תרבות ואמנות ברחבי בריטניה וישראל". חברת בת של קרן אקסילארך היא "דנגור אדיוקיישן",<ref name="Dangoor Education"></ref> שתמכה בעשרות ארגוני צדקה בבריטניה ובישראל. דנגור רואה חשיבות רבה בחיזוק הקשר בין בריטניה לישראל ומסייע במימון יוזמות רבות שמקדמות את היחסים הללו.

דנגור פעיל להנגשת ארכיון יהדות עיראק לציבור<ref name="Iraqi Jewish Archives"></ref>. הוא משתמש ברקע האישי שלו ובמורשתו כדי להבטיח יחסים פוריים בין יהודים לערבים<ref name="bJews and Arabs"></ref><ref name="background and heritage"></ref>.

== תפקידים והוקרות ==
דנגור נושא ונשא בעברו מספר תפקדי כבוד:
* סגן נשיא הארגון העולמי של יהודי עיראק (WOJI) במשך עשור
* נשיא מועצת קהילת יהודי ספרד ופורטוגל<ref name="Sugarman"></ref>
* נשיא מגזין "הרנסאנס היהודי" 
* סגן נשיא מועצת המנהיגות היהודית <ref name="JLC"></ref>
* סגן לוטננט העומד בראש מועצת האמונה של הלורד-לוטננט של לונדון רבתי .
* חבר האגודה הבריטית לחקר 
* חבר כבוד באולם אלברט הול<ref></ref>
* בשנת 2019 הוא קיבל את מדליית הזהב הבין-דתית של סטרנברג <ref name="Medal"></ref>.

== חייו האישיים ==
דוד נישא לג'ודית ולהם ארבעה ילדים.

== קישורים חיצוניים ==
* 

== הערות שוליים ==

קטגוריה:אנשי עסקים יהודים עיראקים
קטגוריה:אנשי עסקים יהודים בריטים
קטגוריה:נדבנים יהודים בריטים
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:משפחת דנגור
קטגוריה:פליטים יהודים
קטגוריה:בריטים שנולדו ב-1948
אצטדיון זניט (וולגוגרד)

שחזור המשחק "על חורבות סטלינגרד" באצטדיון "זניט".
אצטדיון זניט (ברוסית: «Зени́т») הוא אצטדיון רב-תכליתי בוולגוגרד, המהווה חלק ממתחם הספורט זניט. נפתח ביולי 1927 והוא אחד האצטדיונים הוותיקים בעיר.

באצטדיון מגרש כדורגל עם כיסוי דשא טבעי, 8 מסלולי אתלטיקה, שני יציעים. היציע המערבי כוללת 1,870 מושבים, והמזרחי – 1,716 מושבים. בסמוך לאצטדיון יש גם מגרש דשא מלאכותי, מגרשי טניס, בריכת שחייה וחניה.

ב-26 בספטמבר 2013 נערך באצטדיון אחד המשחקים במסגרת מוקדמות אליפות אירופה בכדורגל U17.<ref></ref>

לאחר הריסת האצטדיון המרכזי, שופץ אצטדיון זניט והפך באופן זמני למגרש הבית של מועדון רוטור.<ref></ref>

במהלך מונדיאל 2018, האצטדיון שימש כבסיס אימונים לנבחרות המשתתפות.<ref></ref>

מאז 2008 משמש את רוטור וולגוגרד כמתקן אימונים.

== קישורים חיצוניים ==

* [http://russianteam.wordpress.com/2013/06/05/стадион-зенит-волгоград-россия2013/ האצטדיון] באתר russianteam.wordpress.com 
* 
== הערות שוליים ==

קטגוריה:אצטדיוני כדורגל ברוסיה
קטגוריה:וולגוגרד: ספורט
ג'ושוע לוגאן

ג'ושוע לוגאן (באנגלית: Joshua Logan; 5 באוקטובר 1908 – 12 ביולי 1988) היה במאי קולנוע ותיאטרון, תסריטאי, שחקן ומפיק אמריקאי.

==ביוגרפיה==
לוגאן הופיע לראשונה כשחקן בברודוויי במחזה "Carry Nation" ב-1932. הצלחתו הראשונה כבמאי הייתה במחזה On Borrowed Time של ג'ון אוסבורן ב-1938.

ב-1942 התגייס לצבא ארצות הברית בתפקידי מנהלה. הוא היה עוזר במאי לסרט This Is the Army של אירווינג ברלין שמטרתו להעלות את מורל הלוחמים. באירופה ארגן מופעי בידור קטנים ללוחמים בקו החזית, השתחרר בדרגת קפטן.

===ברודוויי===
לאחר שחרורו חזר לברודוויי וביים מספר הפקות מצליחות:
* אנני אוקלי אשת לפידות של אירווינג ברלין שהוצגה 1,147 פעמים בשנים 1946–1949.
* מיסטר רוברטס - הועלה בברודוויי בהצלחה גדולה עם הנרי פונדה בתפקיד הראשי של מיסטר רוברטס. המחזה זכה באותה שנה בפרס טוני למחזה הטוב ביותר והיה הראשון לקבלת הפרס בקטגוריה זו.
* דרום פסיפיק אותו ביים והשתתף בכתיבה ועל כך זכה בפרס פוליצר לדרמה ביחד עם ריצ'רד רוג'רס ואוסקר המרשטיין.
* פיקניק של ויליאם אינג' (1953–1954)
* פאני - מחזמר לפי מחזה של מרסל פניול, אותו כתב, ביים והפיק (1953–1954).

===הוליווד===
ב-1955 נקרא להשלים את בימויו הסרט מיסטר רוברטס לאחר שהבמאי ג'ון פורד חלה.

ב-1955 ביים את פיקניק עם קים נובאק וויליאם הולדן עליו זכה בפרס גלובוס הזהב לבמאי הטוב ביותר - סרט קולנוע והיה מועמד לפרס אוסקר לבמאי הטוב ביותר.

ב-1956 ביים את "תחנת אוטובוס" עם מרילין מונרו.

ב-1957 ביים את "סיונרה" עם מרלון ברנדו והיה מועמד לפרס אוסקר לבמאי הטוב ביותר.

ב-1958 ביים את המחזמר "דרום פסיפיק" בהשתתפות מיצי גיינור ורוסאנו בראצי.

ב-1960 ביים את "סיפור בדים" שהיה סרטה הראשון של ג'יין פונדה.

ב-1969 ביים את המחזמר "המכורים לזהב" בהשתתפות לי מרווין וקלינט איסטווד.

ללוגאן יש כוכב בשדרת הכוכבים של הוליווד.

==קישורים חיצוניים==

* [https://www.ibdb.com/broadway-cast-staff/joshua-logan-6987 ג'ושוע לוגאן], באתר Internet Broadway Database
* [https://www.findagrave.com/memorial/32618180 ג'ושוע לוגאן], באתר find a grave
* 
* 

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:זוכי פרס טוני: במאים
קטגוריה:זוכי פרס גלובוס הזהב: במאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:במאי תיאטרון אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1988
קטגוריה:זוכי פרס פוליצר: דרמה
הדיוויזיה ה-48 (בריטניה)

הדיוויזיה ה-48 של הצבא הבריטי (דרום מידלנד) היא דיוויזיה בריטית אשר לחמה במלחמות העולם.

==היסטוריה==
===הקמת הדיוויזיה===
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

===מלחמת העולם הראשונה===
בקיץ 1914 גויסה הדיוויזיה והחלה באימונים, ובמרץ 1915 נשלחה הדיוויזיה לצרפת. ביולי 1916 לחמה הדיוויזיה בקרבות היום הראשון של הקרב על הסום, כחלק מהקורפוס ה-8, וספגה אבדות כבדות. בשנת 1917 לחמה הדיוויזיה בקרב איפר השלישי, ובנובמבר אותה שנה היא נשלחה לאיטליה. הדיוויזיה לחמה בקרבות החזית האיטלקית, ובכלל זה בקרב הנהר פיאווה ובקרב ויטוריו ונטו. לאחר המלחמה שוחררו חיילי הדיוויזיה, וביוני 1919 פורקה הדיוויזיה.

===בין המלחמות===
בשנת 1921 הוקמה הדיוויזיה מחדש, כחלק מהצבא הטריטוריאלי, אולם היא סבלה ממחסור בציוד ובמהלך האימונים היא נהגה לשאול ציוד מהדיוויזיה ה-3.

===מלחמת העולם השנייה===
ממוזער
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-48 הוקמה הדיוויזיה ה-61. עם פרוץ מלחמת העולם השנייה גויסה הדיוויזיה ונשלחה לצרפת כחלק מחיל המשלוח הבריטי, והוצבה תחת פיקוד הקורפוס ה-1. במהלך המערכה על צרפת לחמה הדיוויזיה בפיקוד אנדרו תורן, אולם לבסוף פונתה יחד עם שאר חיל המשלוח במהלך מבצע דינמו. לאחר חזרתה לבריטניה היא הוצבה כהגנה מפני פלישה גרמנית לבריטניה, ובשנת 1943 היא הוסבה לדיוויזיית מילואים והוצבה תחת פיקוד צפון. הדיוויזיה סיפקה מחליפים עבור קבוצת הארמיות ה-21 שלחמה בחזית המערבית, ובנובמבר 1945 פורקה הדיוויזיה.

==קישורים חיצוניים==
* [http://www.1914-1918.net/48div.htm הדיוויזיה ה-48]

קטגוריה:עוצבות בריטיות שלחמו בחזית המערבית במלחמת העולם הראשונה
48
48
דינמו מוסקבה (רוגבי)

דינמו מוסקבה (ברוסית: Регбийный клуб «Динамо» Москва) הוא אחד ממועדוני הרוגבי הראשונים ברוסיה. נוסד בשנת 1936, התקיים עד שנת 1949. לאחר תחיית הרוגבי בברית המועצות, הוא היה קיים בשנים 1962–1973. בשנת 2004 הוקם מחדש שוב.

המועדון מתמודד בליגת המשנה הרוסית ברוגבי וב.
== תארים ==
* אליפות ברית המועצות: 1936, 1937, 1938, 1939, 1940
* גביע ברית המועצות: 1938
* אליפות מוסקבה: 1935, 1938, 1967, 1969, 1973, 1974, 2017

== קישורים חיצוניים ==
*

קטגוריה:קבוצות רוגבי רוסיות
Dying to Try

Dying to Try (בעברית: מת לנסות) הוא השיר שייצג את אירלנד באירוויזיון 2017 שהתקיים בקייב, אוקראינה. ב-16 בדצמבר 2016 הוכרז כי מארי יהיה נציג אירלנד באירוויזיון,<ref></ref> לאחר שנבחר על ידי האמרגן לואי וולש.<ref></ref> הווידאו קליפ שלו, שהופק על ידי יוניברסל מיוזיק גרופ, יצא לאור ב-29 במרץ 2017. השיר נכתב והולחן על ידי ג'יימס ניומן ויורגן אלופסון.<ref name="release"></ref>

באירוויזיון עצמו, השיר בוצע על ידי מארי תשיעי מתוך 18 שירים בחצי הגמר השני של האירוויזיון. השיר הגיע למקום השלושה עשר בחצי הגמר השני ולא העפיל לגמר.<ref></ref><ref></ref>

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלי בכורה מ-2017
קטגוריה:שירי אירוויזיון 2017
קטגוריה:שירי אירלנד באירוויזיון
קטגוריה:שירים באנגלית
קטגוריה:סינגלים בהוצאת יוניברסל מיוזיק גרופ
מאחז נארווה סנקט פטרבורג

מועדון הרוגבי "מאחז נארווה" סנקט פטרבורג (ברוסית: Регбийный клуб «Нарвская Застава» Санкт-Петербург) הוא מועדון רוגבי מקצועני מהעיר סנקט פטרבורג. נוסד לראשונה בשנת 1974 בשם "קירובץ". מתמודד בליגת המשנה ברוגבי ובגביע הרוסי. למועדון נציגות גם בליגת העל הרוסית ברוגבי שביעיות.

למועדון מחלקת רוגבי נשים ומועדון בת המתמודד באליפות רוסיה ברוגבי שביעיות שבהדרכת המאמן אנדרו קרוטיין האוסטרלי, זכה בגביע רוסיה ברוגבי שביעיות בעונת 2018.

== היסטוריה ==
מועדון הרוגבי נוסד לראשונה בשנת 1978 בשם "קירובץ" («Кировец») בחסות מפעל קירוב.

בעונת 1999 זכתה הקבוצה באליפות ליגת המשנה הרוסית ברוגבי, אך בהיעדר מימון סירבה להעפיל לליגת העל הרוסית ברוגבי והמשיכה להתמודד בליגת המשנה. בעונת 2017 זכתה שוב באליפות ליגת המשנה והעפילה לראדונה בתולדותיה לליגת העל, בה התמודדה בשנים 2016–2018.

מאז 2019, שוב מתמודדת בליגת המשנה.

== תארים ==
;ליגת המשנה הרוסית ברוגבי
* זכייה: 1999, 2017
;הגביע הרוסי ברוגבי שביעיות
* זכייה: 2018
* סגנות: 2020

== קישורים חיצוניים ==
* 
* 

קטגוריה:קבוצות רוגבי רוסיות
קטגוריה:סנקט פטרבורג: מועדוני ספורט
חוק זכויות האזרח (1875)

חוק זכויות האזרח (1875) המכונה לעיתים חוק האכיפה או חוק הכוח, היה חוק פדרלי של ארצות הברית שנחקק בתקופת השיקום בתגובה להפרות זכויות האזרח של אפרו-אמריקאים. הצעת החוק הועברה על ידי הקונגרס ה-43 של ארצות הברית, והחוק נחתם על ידי הנשיא ה-18, יוליסס ס. גרנט ב-1 במרץ 1875.

המעשה נועד "להגן על כל האזרחים בזכויותיהם האזרחיות והמשפטיות", תוך מתן יחס שוויוני במעונות ציבוריים ובתחבורה ציבורית ואיסור הרחקה משירות מושבעים.

במקור גויס על ידי הסנטור צ'ארלס סאמנר בשנת 1870, אך לא עבר עד זמן קצר לאחר מותו של סאמנר בשנת 1875. החוק לא נאכף ביעילות, בין היתר משום שהנשיא גרנט העדיף אמצעים שונים שיעזרו לו לדכא אלימות הקשורה בבחירות נגד שחורים ורפובליקנים בדרום.

תקופת השיקום הסתיימה בהחלטה של הבחירות לנשיאות בשנת 1876, וחוק זכויות האזרח משנת 1875 היה חוק הזכויות הפדרלי האחרון שנחקק, עד לחקיקת חוק זכויות האזרח משנת 1957. בשנת 1883 פסק בית המשפט העליון בתיקים לזכויות האזרח. כי חלקי הלינה הציבוריים של המעשה אינם חוקתיים, ואמרו כי לקונגרס לא ניתנת שליטה על אנשים פרטיים או תאגידים תחת סעיף ההגנה השווה. חלקים מחוק זכויות האזרח משנת 1875 אומצו בהמשך בחוק זכויות האזרח משנת 1964 ובחוק לזכויות האזרח משנת 1968, ושניהם ציטטו את סעיף המסחר כמקור הכוח של הקונגרס.

==קישורים חיצוניים==
* 

קטגוריה:ארצות הברית: חוקים פדרליים היסטוריים
קטגוריה:1875 בארצות הברית
קטגוריה:ארצות הברית: משפט חוקתי
ג'ייקוב פריי

ג'ייקוב פריי (באנגלית: Jacob Frey; נולד ב-23 ביולי 1981) הוא עורך דין ופוליטיקאי יהודי-אמריקאי, המכהן כראש עיריית מיניאפוליס שבמינסוטה.

==ביוגרפיה==
פריי נולד וגדל בווירג'יניה. הוא קיבל מלגת ספורט וסיים תואר ראשון בממשל בקולג' ויליאם ומרי. במהלך לימודיו התחרה בריצות ארוכות. ב-2007 התחרה כחבר נבחרת ארצות הברית במשחקים הפאן-אמריקאיים שהתקיימו בריו דה ז'ניירו וסיים רביעי בריצת מרתון בתוצאה של 2:16:44 שעות, ב-2008 ניצח במרתון אוסטין., במבחנים האמריקאים לקראת אולימפיאדת בייג'ינג סיים במקום ה-22 ולאחר מכן פרש מעיסוק מקצועי בתחום.

הוא השלים ב-2009 תואר JD במשפטים באוניברסיטת וילאנובה. לאחר לימודיו עבר למינאפוליס שם עסק כעורך דין והיה פעיל חברתי. הוא סייע בארגון עזרה לתושבי האזור שאיבדו את ביתם כתוצאה מאסון טבע, וכן פעל למניעת חקיקה שתאסור על הכרה בנישואים של בני-זוג מאותו המין. על פועלו העניקה לו העירייה ב-2012 את פרס זכויות האזרח על שם מרטין לותר קינג.

ב-2013 נבחר למועצת העיר וב-2017 נבחר לראשות העיר. במאי 2020 התמודד עם פרשת רצח ג'ורג' פלויד, תושב העיר אפרו-אמריקאי שנחנק למוות בידי שוטר. פריי תמך בפיטוריהם המידיים של השוטרים המעורבים. מותו של פלויד הביא להפגנות ומהומות ברחבי העיר, ולעימות תקשורתי בין פריי לנשיא ארצות הברית דונלד טראמפ על דרך הטיפול בהן. במהלך ההפגנות בעיר, התייצב פריי במוקד ההפגנות וסירב באופן פומבי לדרישת המפגינים לביטול המשטרה המקומית, צעד שהביא לסילוקו מההפגנה ולאיומים שלא יזכה לתמיכת המצביעים בבחירות הבאות. בנובמבר 2021 נבחר לתקופת כהונה שנייה.

פריי נשוי בשנית לשרה קלארק. יחד עם אשתו שהתגיירה, הם נוהגים לפקוד שני בתי כנסת רפורמיים במיניאפוליס, "מקדש ישראל", "שיר תקווה".

==קישורים חיצוניים==

* 
* [http://minneapolismn.gov/mayor/WCMSP-217963 ג'ייקוב פריי] באתר עיריית מיניאפוליס

==הערות שוליים==

קטגוריה:ראשי עיריות במינסוטה
קטגוריה:יהודים ראשי עיריות בארצות הברית
קטגוריה:מיניאפוליס
קטגוריה:בוגרי אוניברסיטת וילאנובה
קטגוריה:רצי מרתון אמריקאים
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1981
הדיוויזיה ה-20 (בריטניה)

הדיוויזיה ה-20 של הצבא הבריטי (הקלה) הייתה דיוויזיה בריטית אשר לחמה במלחמת העולם הראשונה. הדיוויזיה כונתה "קלה" מאחר שהיא כללה בעיקר יחידות מרגימנט הרובאים ויחידות חיל רגלים קל.

==היסטוריה==
בספטמבר 1914 גויסה הדיוויזיה כחלק מהצבא החדש והחלה באימונים, וביולי 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב לוס, הקרב על הסום, קרב פשנדל, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמאי 1919 פורקה הדיוויזיה.

==קישורים חיצוניים==

* [http://www.longlongtrail.co.uk/army/order-of-battle-of-divisions/20th-light-division/ הדיוויזיה ה-20]

קטגוריה:עוצבות בריטיות שלחמו בחזית המערבית במלחמת העולם הראשונה
20
ג'ארל ג'רום

ג'ארל ג'רום (באנגלית: Jharrel Jerome; נולד ב-9 באוקטובר 1997) הוא שחקן אמריקאי, אשר ידוע בשל גילומו של קווין בסרט "אור ירח" וגילומו של קורי וייס בסדרת המקור של נטפליקס, "כשהם רואים אותנו", עליו זכה בפרס אמי לשחקן הטוב ביותר. 

== ביוגרפיה ==
ג'רום נולד בשנת 1997 בניו יורק, ברובע הברונקס. הוא ממוצא דומיניקני ומגדיר את עצמו כ"אפרו-לטינו". ג'רומה למד משחק בתיכון לאמנויות פיורלו לה גוארדיה במנהטן. 

את תפקיד המשחק הראשון שלו ערך ב-2016, בסרטו של בארי ג'נקינס, "אור ירח", כשגילם את קווין הנער, וזכה לתשבחות רבות על תפקידו. ב-2019 גילם את קורי וייס בסדרת המקור של נטפליקס, "כשהם רואים אותנו". בעוד שאר הדמויות החליפו שחקנים עקב התגברותם של הדמויות שלהם, ג'רומה המשיך לגלם את וייס כל הסדרה, מכיוון שהתבגר בזמן. על גילומו של וייס זכה ג'רום בפרס אמי לשחקן ראשי מצטיין במיני סדרה או סרט.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|אור ירח
|קווין כנער
|
|-
| rowspan="2" |2018
|מפלצת
|אוסבאלדו
|
|-
|קרב ראשון
|עומארי
|
|-
|2019
|Selah and the Spades
|מוקסי
|
|-
|2020
|קאובוי של אספלט
|סמוש
|
|-
|TBA
|Unstoppable 
|אנתוני רובלס <small>(אנ')</small>
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2017
|Tales
|דיקון
|פרק: "Children's Story"
|-
|2019-2017
|מר מרצדס
|ג'רום רובינסון
|תפקיד ראשי (3 עונות); 30 פרקים
|-
| rowspan="2" |2019
|כשהם רואים אותנו
|קורי וייס
|מיני-סדרה
זוכה פרס אמי לשחקן הטוב ביותר במיני-סדרה או סרט טלוויזיה <small>(2019)</small>
|-
|Live in Front of a Studio Audience
|ג'ימי פירסון
|פרק: “All in the Family and Good Times”
|-
| rowspan="2" |2023
|Full Circle
|אקיד
|מיני-סדרה
|-
|אני מזל בתולה <small>(אנ')</small>
|קוטי
|תפקיד ראשי; 7 פרקים
* מועמד פרס אינדפנדנט ספיריט להופעה הראשית הטובה ביותר בסדרה חדשה עם תסריט <small>(2024)</small><ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאים ממוצא דומיניקני
קטגוריה:אמריקאים שנולדו ב-1997
קושיצה (מחוז)

מחוז קושיצה (בסלובקית: Košický kraj) הוא אחד משמונת המחוזות של סלובקיה הנמצא במזרח סלובקיה. המחוז גובל בהונגריה מדרום, אוקראינה ממזרח ובמחוזות באנסקה ביסטריצה ממערב ופרשוב מצפון. בירת המחוז היא העיר קושיצה.

==קישורים חיצוניים==

* 

קטגוריה:סלובקיה: מחוזות
לס בראונלי

רומר לסלי "לס" בראונלי (באנגלית: Romer Leslie "Les" Brownlee; נולד ב-11 ביולי 1939) הוא איש ממשל וקצין צבא אמריקאי לשעבר, שכיהן כתת-מזכיר הצבא של ארצות הברית מנובמבר 2001 ועד דצמבר 2004, ובתוך זאת כמזכיר הצבא בפועל ממאי 2003 ועד נובמבר 2004.
==ראשית חייו וקריירה צבאית==
לס בראונלי נולד בפמפה, טקסס. ב-1962 הוא הוצב כלוטננט בחיל הרגלים של צבא ארצות הברית באמצעות תוכנית האימונים לקציני מילואים שבאוניברסיטת ויומינג. הוא סיים בהצטיינות קורס של יחידת הריינג'רס של צבא ארצות הברית ואת הקורס המתקדם לקציני חיל רגלים ואת הקולג' לפיקוד ומטה של הצבא. הוא גם בוגר קורס צניחה ומכללת המלחמה של צבא ארצות הברית. בראונלי שירת בשני סבבים בווייטנאם. בארבע השנים וחצי האחרונות שלו בשירות הוא שירת בפנטגון, מתוכם הוא שירת שנתיים וחצי הוא שירת כראש המטה הצבאי של תת-מזכיר הצבא, ג'יימס אמברוז.

במהלך שירותו הצבאי עוטר בראונלי בכוכב הכסף עם עיטור ענף עץ אלון, כוכב הארד עם שני עיטורי עץ אלון ובלב הארגמן. הוא השתחרר משירותו ב-1984 בדרגת קולונל. בראונלי מחזיק בתואר מוסמך אוניברסיטה במנהל עסקים מאוניברסיטת אלבמה.
==קריירה ממשלתית==
החל מינואר 1987 שימש בראונלי כראש צוות הרפובליקנים בוועדת הכוחות המזוינים של הסנאט, הן תחת הסנאטור סטרום ת'ורמונד והן תחת הסנאטור ג'ון וורנר. במרץ 1996 הוא מונה כראש צוות הוועדה על ידי יושב הראש שלה ת'ורמונד ושימש בתפקיד זה עד למינויו למחלקת הצבא. במסגרת תפקידיו אלו הוא היה אחראי על התוכניות של הצבא ושל חיל הנחתים, על הכוחות המיוחדים ועל המלחמה בנגע הסמים בכוחות המזוינים. בנוסף, כסגן מנהל הצוות של הוועדה הוא היה מעורב באופן משמעותי בתוכניות ובמדיניות הקשורים להגנהה מפני טילים בליסטיים, התרעה אסטרטגית, אסטרטגיה ימית, בניית ספינות ומערכות נשק.

בנובמבר 2001 מונה בראונלי על ידי הנשיא ג'ורג' ווקר בוש כתת-מזכיר הצבא. החל ממאי 2003 ועד נובמבר 2004 הוא כיהן גם כמזכיר הצבא בפועל. כתת-המזכיר הוא סייע למזכיר הצבא למלא את משימות הגיוס, ארגון, אספקה, הצטיידות, אימונים וניוד של צבא ארצות הברית, לצד ניהול תקציב שנתי של 98.5 מיליארד דולר ו-1.3 מיליון איש בשירות פעיל, אנשי המשמר הלאומי, כוחות המילואים וכוח אדם אזרחי. בדצמבר 2004 הוא התפטר מתפקידו.

==קישורים חיצוניים==

* [https://books.google.co.il/books?id=fhoDaGtCGuQC&pg=PA1696&lpg=PA1696&dq=Les+Brownlee+birth+date&source=bl&ots=JjYWtQPCab&sig=ACfU3U0pAvZvbMgbOZAmqLZOBshnFfm5_Q&hl=iw&sa=X&ved=2ahUKEwjZ-vftwNHpAhXdQhUIHS-8C7EQ6AEwBnoECA8QAQ#v=onepage&q=Les%20Brownlee%20birth%20date&f=false "- NOMINATIONS BEFORE THE SENATE ARMED SERVICES COMMITTEE, FIRST SESSION, 107TH CONGRESS", pp. 1693-1733.]
* [http://www.uwyo.edu/armyrotc/about/alumni/distinguished-alumni/honorable-les-brownlee.html HONORABLE LES BROWNLEE - University of Wyoming]

קטגוריה:מזכירי הצבא של ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי כוכב הכסף
קטגוריה:אמריקאים שנולדו ב-1939
רוברט לואיס ריד

220x220 פיקסלים
רוברט לואיס ריד (באנגלית: Robert Lewis Reid; 29 ביולי 1862 - 2 בדצמבר 1929) היה צייר אמריקאי אימפרסיוניסטי. עבודותיו נטו להיות מאוד דקורטיביות, וחלקן הגדול התרכז בתיאור של נשים צעירות בין פרחים. לימים התפרסם בזכות ציורי הקיר והעיצוב שלו בזכוכית צבעונית.

== חיים ועבודה ==
רוברט ריד נולד בסטוקברידג', מסצ'וסטס, ולמד בבית הספר במוזיאון לאמנויות יפות בבוסטון אצל אוטו גרונדמן, שם לימים התמנה למדריך לסטודנטים לאמנות. בשנת 1884 עבר לעיר ניו יורק, למד בליגת סטודנטים לאמנות, ובשנת 1885 נסע לפריז ללמוד באקדמיה ז'וליאן אצל גוסטב בולנגר וג'ולס ג'וזף לפבר. תמונותיו המוקדמות היו דמויות של איכרים צרפתים.

כשחזר לניו יורק בשנת 1889, עבד כצייר דיוקנאות ובהמשך התמנה למדריך בליגת הסטודנטים לאמנות ובקופר יוניון.

== ציורים ==
הוא צייר שלושה ציורי קיר בביתן התעשייה בתערוכה הקולומביאנית העולמית בשנת 1893 בשיקגו, והציג ארבעה ציורים בבניין האמנויות היפות. עבודותיו, "הולדת הבן הבכור" (1888), זכו במדליית הצטיינות.
240x240 פיקסלים
ריד היה חבר בקבוצת "עשרת הציירים האמריקנים", שנפרדו מחברת האמנים האמריקאיים בשנת 1897. ציורו "שחר" זכה בפרס הולגרטן הראשון בשנת 1898 על ידי האקדמיה הלאומית לעיצוב.

ריד עבד על מספר פרויקטים של ציורי קיר סביב סוף המאה. וחזר לצייר על בדים, סביב שנת 1905, עבודתו הייתה נטורליסטית יותר, ופלטת הצבעים שלו נטתה לעבר פסטלים רכים.

== ציורי קיר ==
ציורי קיר של ריד נמצאים בספריית הקונגרס בוושינגטון ובבית המשפט לערעורים בעיר ניו יורק. הרוטונדה של בית הממשלה במדינת מסצ'וסטס בבוסטון מכילה את שלושת ציורי הקיר ההיסטוריים הגדולים שלו. הוא צייר קיר לביתן האמריקני בתערוכה של 1900 בפריז.

ציורי הקיר שלו לבניין האמנויות בתערוכה הבינלאומית פנמה – פסיפיק (סן פרנסיסקו, 1915) היו מחווה יוצאת דופן לאומנויות. שמונה לוחות ענקיים כיסו את תקרת הרוטונדה: ארבעת הסמלים של קליפורניה (מתכת זהב, חיטה, פירות הדר, ואפונים). וכן ייצוגים של רעיונות בתחום האמנות. [3] ציורים אלה כבר לא קיימים ומקום הימצאם הנוכחי לא ידוע.טקסט=
== זכוכית צבעונית ==
בשנת 1906 השלים ריד סדרה של עשרה ויטראז'ים המתארים את חיי המשיח לכנסיית הזיכרון האוניטרית בפיירהובן, מסצ'וסטס.

כמו כן צייר חלק מהחלל של כנסיית סנט פאולוס בעיר ניו יורק.

==קישורים חיצוניים==

== הערות שוליים ==

קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1862
קטגוריה:אמריקאים שנפטרו ב-1929
איי פן

איי פן היא רופאה סינית ומנהלת מחלקת החירום של בית החולים המרכזי של ווהאן שהייתה שותפה במציאת נגיף הקורונה.

ב־29 במרץ 2020, דווח כי איי פן נעלמה.<ref name="rsf-10Apr2020"></ref> עיתונאים ללא גבולות ציינו כי פורסם סרטון<ref></ref> של איי פן בחשבון ה-Weibo שלה ב־13 באפריל, מה שמראה כי היא חופשייה.

== קריירה ==
בשנת 1997 סיימה איי את הלימודים במכללה הרפואית טונג'י (כיום חלק מאוניברסיטת המדע והטכנולוגיה של הואז'ונג), ועבדה במחלקה לרפואה קרדיו וסקולרית בבית החולים המרכזי ווהאן. איי כיהנה כמנהלת מחלקת החירום בשנת 2010.

== התפרצות נגיף הקורונה ==
ב־18 בדצמבר 2019 איי באה במגע עם המקרה הראשון של הנגיף בו היא תיארה את הנגיף בתור "צללים מרובעים מטושטשים". ב־27 בדצמבר, היא קיבלה מטופלת שנייה שהייתה נשאית של אותו "זיהום". בשעות אחר הצהריים של 30 בדצמבר, תוצאות הבדיקה של החולה השני הראו כי הוא נדבק בנגיף הקורונה.

ב־1 בינואר 2020, איי דיווחה למחלקת הבריאות הציבורית של בית החולים ולמשרד הרפואה על הנגיף, בתקווה למשוך את תשומת לב של המשרד.<ref name="original text"></ref>

== הערות שוליים ==

קטגוריה:רופאים סינים
קטגוריה:רופאות
קטגוריה:מגפת הקורונה ברפובליקה העממית של סין
טרי פארל (קצין)

טרי פארל (באנגלית: Terry R. Ferrell; נולד ב-1962) הוא קצין בדימוס בדרגת לוטננט גנרל, בתפקידו האחרון שירת כמפקד כוחות הצבא בפיקוד מרכז של ארצות הברית (הארמייה השלישית).

==ביוגרפיה==
פארל נולד בלוגן שבוירג'יניה המערבית. ב-1984 סיים תואר ראשון בייעוץ ושיקום באוניברסיטת מרשל, התגייס לצבא ארצות הברית והוכשר כקצין שריון. הוא פיקד על הגדוד השישי ברג'ימינט הפרשים השביעי של הדיוויזיה השלישית. בתקופת פיקודו נטל הגדוד חלק בכוח הייצוב בבוסניה והרצגובינה וכן במלחמת עיראק. על גבורתו במלחמה עוטר בכוכב הכסף. פיקד על החטיבה השנייה בדיוויזיה בזמן שהוצבה בעיראק ושימש ראש מטה הדיוויזיה. לאחר מכן שימש עוזר מפקד הדיוויזיה השנייה המוצבת בקוריאה הדרומית. הוא פיקד על מרכז האימונים הלאומי בפורט אירווין ושימש מפקד כוח המשימה המשולב בקרן אפריקה למלחמה בטרור העולמי.

בפברואר 2014 מונה למפקד הדיוויזיה השביעית. לאחר מכן שימש ראש מטה פיקוד מרכז של ארצות הברית וממלא מקום סגן מפקד הפיקוד.

במרץ 2019 מונה למפקד כוחות הצבא בפיקוד מרכז של ארצות הברית (הארמייה השלישית). שירת בתפקיד עד פרישתו מהשירות הצבאי באוגוסט 2021.

פארל בעל תואר שני במנהל עסקים מאוניברסיטת מרכז מישיגן ובעל תואר שני בלימודי אסטרטגיה ממכללת המלחמה של צבא ארצות הברית.

==קישורים חיצוניים==

*[https://www.usarcent.army.mil/Portals/1/Documents/Leadership/CG_LTG-Ferrell-Bio.pdf?ver=2019-07-24-093116-897 ביוגרפיה] באתר פיקוד מרכז

קטגוריה:גנרלים בצבא ארצות הברית
קטגוריה:מעוטרי כוכב הכסף
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הארמייה השלישית של צבא ארצות הברית
קטגוריה:מפקדי הדיוויזיה השביעית (ארצות הברית)
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1962
ירושלים שבלב

ירושלים שבלב הוא שיר ישראלי על העיר ירושלים, מתוך האלבום "כמה טוב שנפגשנו" של הזמר החסידי-אמריקאי אברהם פריד.

==השיר==
פריד ביצע לראשונה את השיר במופע "ירושלים בלב" במסגרת אירוע הקיץ השנתי של עיתון בשבע בבריכת הסולטן בשנת 2015 מול כ-7,000 משתתפים, שם אירח גם את קובי אפללו וישי ריבו.

מילות השיר נכתבו על ידי אברהם פריד והיוצר תומר הדדי שהלחין את השיר. הסינגל הופק על ידי יובל סטופל.

השיר זכה לפרסום רב ולהצלחה במגזר הדתי והחרדי. הוא נבחר לשיר השנה החסידי לשנת תשע"ה ברדיו קול ברמה ולשיר השנה של רדיו קול חי והיה מהשירים המושמעים בתחנות אלו, בעיקר בתוכניות סופי שבוע.

ב-2020 זכה השיר במקום השני במצעד שירי ירושלים מכל הזמנים לכבוד יום ירושלים, ששודר בכלי התקשורת ואתרי האינטרנט החרדיים.

==קישורים חיצוניים==
*
*[https://mshironet.mako.co.il/artist?type=lyrics&lang=1&prfid=2344&wrkid=40869 מילות השיר ירושלים שבלב], באתר שירונט
*

==הערות שוליים==

קטגוריה:שירים בעברית
קטגוריה:שירים על ירושלים
קטגוריה:שירי אברהם פריד
קטגוריה:שירי 2015
מעבר איזואר

קול ד'איזואר (בצרפתית: Col d'Izoard) הוא מעבר הרים בהרי האלפים הצרפתים, המתנשא לגובה של 2,360 מטרים מפני הים וממוקם ב.

ניתן לטפס אל ההר מצפון, באורך של 31.5 קילומטרים בשיפוע ממוצע של 4.9% ושיפוע מרבי של 10%. אם בוחרים לטפס אותו מצפון מערב, הוא יהיה באורך של 19 קילומטרים, בשיפוע ממוצע של 5.8% ושיפוע מרבי של 8.9%.

== טור דה פראנס ==
מעבר ההרים על צלע ההר נחשבת לאחת מהעליות המיתולוגיות והידועות במרוץ, היא נכנסה לשימוש לראשונה בקטע ה-10 של טור דה פראנס 1922, כשפיליפ תייס הבלגי חוצה את הפסגה ראשון.

עד 2017, מעבר ההרים נכלל במרוץ במהלכו, ולא בסופו. כשב-2017 הוחלט שלראשונה המעבר יכלל בסוף הקטע ה-18, כשסיום הקטע הוא בפסגת העלייה. וורן ברגיל הצרפתי ניצח את הקטע והפך לרוכב הראשון אי פעם שמנצח קטע שמסתיים בעלייה לאיזואר.

העלייה נמצאת בקטגוריה HC במרוץ, הקטגוריה הכי קשה לעלייה במרוץ.

== קישורים חיצוניים ==

== הערות שוליים ==

קטגוריה:צרפת: מעברי הרים
קטגוריה:הרי האלפים
קטגוריה:פרובאנס-אלפ-קוט ד'אזור: גאוגרפיה
פרנסיס הארווי

פרנסיס ג'וזף הארווי (באנגלית: Francis Joseph Harvey; נולד ב-8 ביולי 1943) הוא איש ממשל אמריקאי, שכיהן כמזכיר הצבא של ארצות הברית מנובמבר 2004 ועד מרץ 2007.
==ראשית חייו==
פרנסיס הארווי נולד וגדל בלטרוב, פנסילבניה. הוא בעל תואר בוגר במדעים במטלורגיה ובהנדסת חומרים מאוניברסיטת נוטרדאם שבאינדיאנה ובעל תואר דוקטור בתחומים אלו מאוניברסיטת פנסילבניה.
==קריירה==
במשך רוב רובה של הקריירה שלו עבד הארווי בתאגידים שסיפקו מוצרים ושירותים עבור הממשלה הפדרלית, במיוחד עבור מחלקת ההגנה, והיא כללה שנה בשירות הממשלה. הוא היה מעורב ביותר מעשרים מיזמי הגנה מרכזיים בכל זרועות הכוחות המזוינים של ארצות הברית, כולל מיזמים הקשורים לטנקים, טילים, צוללות, אוניות שטח, מטוסים ולוויינים. בנוסף, היה חבר במועצה המדעית של הצבא בסוף שנות ה-90, ביקר במתקנים רבים של צבא ארצות הברית והשתתף במחקרים המוקדמים שסייעו להגדיר את מערכות שדה הקרב העתידי. במשך שנה היה חבר בתוכנית "חברי הבית הלבן" ועוזר במשרדו של מזכיר ההגנה הרולד בראון בסוף שנות ה-70.

הארווי החזיק במגוון של תפקידים מקצועיים ותפקידי ניהול בתאגיד וסטינגהאוס בין השנים 1969–1997, כולל נשיא קבוצת מערכות האלקטרוניקה, נשיא החברה לשירותים לממשלה ולסביבה מנהל התפעול הראשי של קבוצת התעשיות והטכנולוגיות עתירות התקציב. לפני מינויו כמזכיר הצבא הוא היה גם המנהל וסגן יושב ראש מועצת המנהלים של חברת דורטק (Duratek), חברה בבעלות קבוצת קרלייל שמתמחה בטיפול בפסולת רדיואקטיבית, חומרים מסוכנים, ושאר סוגי פסולת. הוא גם היה המנהל וסגן יושב ראש מועצת המנהלים של חברה אחרת בבעלות קבוצת קרלייל, IT Group, שסיפקה שירותי סביבה ללקוחות מסחריים וצבאיים. בנוסף, הוא היה חבר דירקטוריון בכמה תאגידים נוספים.

==מזכיר הצבא==
ב-15 בספטמבר 2004 מונה הארווי על ידי הנשיא ג'ורג' ווקר בוש למזכיר ההגנה של ארצות הברית. 

===פרשת המרכז הרפואי וולטר ריד===
בעקבות "שערוריית ההזנחה במרכז הרפואי של הצבא על שם וולטר ריד" , הודיע הארווי ב-2 במרץ 2007 על התפטרותו שנכנסה לתוקף ב-9 במרץ לאחר שהתבקש לעשות כן על ידי מזכיר ההגנה רוברט גייטס. בזכרונותיו, הזכיר גייטס שהארווי מינה כמפקד הזמני של המרכז הרפואי את קצין הרפואה הראשי של צבא ארצות הברית, קוויל קילי. המינוי "התקבל במורת רוח על ידי לוחמים פצועים רבים ועל ידי בני משפחותיהם", שכן רבות מהבעיות הללו צצו במהלך תקופת הפיקוד הקודמת של קילי על המרכז הרפואי.

גייטס תיאר את הארווי כ"אדם טוב שנתן שירות מכובד לארצו. פיטרתי אותו מפני שברגע שנודעו לו הנסיבות ב'וולטר ריד', הוא לא התייחס לבעיות בצורה מספיק רצינית". קיים הסבר חלופי לסיבה לבקשה מהארווי להתפטר שמתואר בספר "שיעורי מנהיגות של חברי הבית הלבן" מאת צ'ארלס פ. גרסיה. בהקדמה לספר מצוין ש"הוא אולץ להתפטר בפתאומיות לכאורה על דרך טיפולו במתרחש במרכז הרפואי וולטר ריד, אך במציאות, הסיבה הייתה על עמידתו התקיפה בסוגיית תקציב הצבא".

==קישורים חיצוניים==

==הערות שוליים==

קטגוריה:מזכירי הצבא של ארצות הברית
קטגוריה:בוגרי אוניברסיטת נוטרדאם
קטגוריה:בעלי תואר דוקטור מאוניברסיטת פנסילבניה
קטגוריה:אמריקאים שנולדו ב-1943
ג'וני סינס

סטיבן וולף (באנגלית: Steven Wolfe; נולד ב-31 בדצמבר 1978), המוכר בשם הבמה ג'וני סינס (Johnny Sins), הוא אושיית רשת ויוטיובר אמריקאי, שחקן פורנוגרפיה לשעבר ומושא למֶמים רבים ברשת. ברשת הטוויטר יש לו (נכון ל-2020) למעלה מ-427 אלף עוקבים ו-149 אלף עוקבים באינסטגרם. בפייסבוק, עמוד ממים הומוריסטים אודותיו, המנוהל בידי מעריציו, הגיע ליותר מ-85 אלף עוקבים.

== ביוגרפיה ==
סטיבן וולף נולד ב-31 בדצמבר 1978 בעיר פיטסבורג שבמחוז אלגני במדינת פנסילבניה. בהתבגרותו, וולף היה ביישן ומופנם. גופו הראה סימני התקרחות כבר בגיל צעיר, וכשהיה בן 24 הוא החליט לגלח לגמרי את כל שיער ראשו. לאחר שסיים את לימודיו בקולג', סינס החל לעבוד באתר בנייה. ב-2006, בגיל 28, הוא התפטר מעבודתו ועבר לגור בלוס אנג'לס.

=== פורנו ===
ב-2006 החל לעבוד כשחקן פורנוגרפיה. הוא חתם אצל חברת "Brazzers" ואימץ את שם הבמה "ג'וני סינס". ב-10 ביוני 2015, אתר "Pornhub" השיק קמפיין מימון המונים באמצעות "Indiegogo" להפקת סרט פורנוגרפי בחלל, ובכך אמור היה להיות הגבר הראשון שיקיים יחסי מין בחלל. עם זאת, קמפיין גיוס הכספים נכשל בהגעה ליעד. לאחר השתתפות ב-2,300 סרטונים, הודיע ב-2019 על פרישתו.

=== אושיית רשת ===

בתחילת 2017, סינס ורעייתו קיסה השיקו ערוץ באתר שיתוף הווידאו "YouTube". בסרטונים המועלים, השניים שיתפו את קהל הצופים בחיי היומיום שלהם, תכנים בנושא בריאות וכושר, וכן והעניקו עצות הקשורות ליחסי מין. לאחר גירושיהם, סינס שמר על השליטה בערוץ. הוא מפרסם בו את סרטוני חייו האישיים, כולל תוכנית התזונה שלו ותוכניות אימון. באפריל 2018 סרטון של סינס אוכל חטיפים טורקיים (מוקבנג ) הפך לסרטון הפופולרי ביותר בטורקיה. נכון למאי 2020, לערוץ נרשמו כ-1,550,000 מנויים וכלל הסרטונים שלו זכו ליותר מ-77,000,000 צפיות.

סינס פעיל ברשתות חברתיות נוספות. ברשת הטוויטר יש לו למעלה מ-427 אלף עוקבים ו-149 אלף עוקבים באינסטגרם. בפייסבוק, עמוד ממים הומוריסטים אודותיו, המנוהל בידי מעריציו, הגיע ליותר מ-85 אלף עוקבים.

לג'וני סינס מספר ממים שהפכו לפופולריים בעולם. אחד מהם, בו סינס מוצג כחולה, זכה להצלחה גדולה במיוחד לאחר שהנציב העליון של פקיסטן בהודו, עבדול בסיט, שיתף אותו בטענה שמדובר במפגין שהתעוור מירי כוחות הודיים לאחר שהפגין נגד פירוק האוטונומיה של ג'אמו וקשמיר. לאור זאת, ממים הקוראים בהומור "בבקשה התפללו על ג'וני סינס" זכו לפופולריות ברשת. בישראל, לקראת פתיחת משפט נתניהו, סינס הוצג ברשתות החברתיות כעורך דין יהודי אמריקאי שהסכים לייצג את נתניהו בחינם<ref></ref>.
בגלל דמויות אנשי המקצוע הרבים שסינס גילם בסרטי הפורנו שלו, כגון מורה, כבאי ורופא, נוצרו ממים רבים המציגים את סינס באירוניה בתור 'האיש המוכשר בעולם'.
לעיתים משווים את סינס לגיבור העל סאיטמה מהאנימה ואן-פאנץ' מאן, בגלל דמיונו החיצוני לדמות.
== חיים אישיים ==
וולף מתגורר בלוס אנג'לס. הוא היה נשוי לשחקנית קיסה סינס, אך הם נפרדו ב-2019.

== קישורים חיצוניים ==

* 

== הערות שוליים ==

קטגוריה:שחקני פורנוגרפיה אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1978
יחסי הודו – סרי לנקה

יחסי הודו-סרי לנקה הם היחסים הכלכליים והאידאולוגים שבין הודו לסרי לנקה.

== טיב היחסים ==
היחסים בין סרי לנקה להודו מסתכמים ביחסים טובים, הכוללים תיירות רבה, סחר וברית צבאית באופן הדדי. מנהיגי שתי המדינות נפגשים מדי כמה שנים כדי לדון בנושאים אסטרטגיים ושיתופי פעולה אזוריים, כמו בניית אבטחה משותפת באוקיינוס ההינדי כחלק מפרויקט צבאי משותף של שתי המדינות בדרום אסיה.

ביחסים בין המדינות ישנן עליות ומורדות הקשורות בנושאים ורגישיות פוליטיות, סיטואציות ביטחוניות או מצב הבורסה, אך בסך הכל מאז כינון היחסים עם הקמתה של סרי לנקה ב-1948 לא היו שתי המדינות מעולם במצב עוין. כמו כן, מאחר ששכנתה היחידה של סרי לנקה היא הודו, האינטרס הציבורי שעומד לפניה היא שמירה של היחסים עימה חזקים, כדי למנוע התנגשות צבאית שככל הנראה תוביל לנפילתה של סרי לנקה<ref name=":0"></ref>.

ב־1974 העבירה ממשלת הודו לריבונות סרי לנקה את האי שבגשר אדם.

היחסים כן הושפעו ממלחמת האזרחים בסרי לנקה מאחר שהודו נכשלה בניסיונה לסיים את המלחמה. בשנות ה-80, תחת לחץ מגורמים טמילים בהודו, נכנס צבא הודו לסרי לנקה בניסיון להפסיק את המלחמה. בשנת 1990, לאחר הסכם הפסקת אש עם הטמילים בסרי לנקה, עזבו ההודים את סרי לנקה. בשנת 1990 הנמרים הטמילים גירשו מהמחוז הצפוני יותר מ-70,000 מוסלמים. בעקבות כך נרצח בשנה שלאחר מכן מי שהיה ראש ממשלת הודו בזמן התערבותה בסרי לנקה רג'יב גנדי על ידי תומכי המפלגה הטימילית בסרי לנקה כנקמה על התערבותה הכושלת של הודו בלחימה. לאחר הרצח, ממשלת הודו גינתה את השלטון הטמילי בסרי לנקה (שהיה קשור בעקיפין לרצח) והטילה כמה סנקציות כלכליות על סרי לנקה. בסוף שנות התשעים חזרו יחסי שתי המדינות להתחמם, ועד מהרה חזרו לסחור.

בשנות האלפיים, כתוצאה מאינטרסים פוליטיים וכלכליים הדדיים, יחסי שתי המדינות התחממו מאוד, ועזרה הדדית בנושאי כלכלה וביטחון היו דבר שבשגרה. לדוגמה, הודו הייתה המדינה הראשונה שהגיעה לסייע לסרי לנקה לאחר הצונאמי בדצמבר 2004. בחודש יולי 2006, אז התקיימה בלבנון מלחמת לבנון השנייה בין ישראל ללבנון, פינתה הודו 430 אזרחים מסרי לנקה מאדמת לבנון על ספינות חיל הים ההינדי, אל דלהי וקולומבו בסיוע חברת אייר אינדיה.

בשנים האחרונות שתי המפלגות הגדולות בסרי לנקה נוקטות בצעדים דומים לשימור ושיפור היחסים הטובים עם הודו, בעזרת תמיכה בהודו בהצבעות האו"ם, סיוע כלכלי ותיירות מרובה. למשל, סרי לנקה תמכה במועמדותה של הודו לחברות קבועה במועצת הביטחון של האו"ם<ref name=":0" />.

==קישורים חיצוניים==

== הערות שוליים ==